*Likumprojekts*

**Par Konvencijas pret spīdzināšanu un citiem nežēlīgas, necilvēcīgas vai pazemojošas izturēšanās vai sodīšanas veidiem Fakultatīvo protokolu**

**1. pants.** 2002. gada 18. decembra Konvencijas pret spīdzināšanu un citiem nežēlīgas, necilvēcīgas vai pazemojošas izturēšanās vai sodīšanas veidiem Fakultatīvais protokols (turpmāk – Protokols) ar šo likumu tiek pieņemts un apstiprināts.

**2. pants.** Protokolā paredzēto saistību izpildi koordinē Ārlietu ministrija.

**3. pants**. Protokola 3., kā arī 17. – 23. pantā minētos nacionālā spīdzināšanas novēršanas preventīvā mehānisma uzdevumus Latvijas Republikā veic Tiesībsargs.

Šā panta pirmajā daļā minēto uzdevumu izpildei Tiesībsargam ir Protokola 20. pantā noteiktās tiesības.

**4. pants**. Protokola 4. pantā minētajām brīvības atņemšanas vietām ir pienākums nodrošināt Protokola 2. pantā minētās Starptautiskā spīdzināšanas novēršanas apakškomitejas ekspertiem to pienākumu izpildei nepieciešamās tiesības, kas minētas Protokola 12. un 14. pantā.

**5. pants.** Protokols stājas spēkā tā 28. pantā noteiktajā laikā un kārtībā un Ārlietu ministrija par to paziņo oficiālajā izdevumā "Latvijas Vēstnesis". Līdz ar likumu izsludināms Protokols angļu valodā un informācijai latviešu valodā.

Iesniedzējs:

Ministru prezidenta biedrs,

tieslietu ministrs Jānis Bordāns